open-index/open-wikipedia-markdown huggingface dataset:
Η Έξοδος από το εργοστάσιο Λυμιέρ

***Η Έξοδος από το εργοστάσιο Λυμιέρ*** (Γαλλικά: *La Sortie de l'Usine Lumière à Lyon*) είναι γαλλική ταινία του 1895 σε σκηνοθεσία και παραγωγή Λουί Λυμιέρ. Είναι η πρώτη από τις δέκα ταινίες που εμφανίστηκαν στην πρώτη δημόσια προβολή ταινιών με εισιτήριο στο Grand Café στο Παρίσι, στις 28 Δεκεμβρίου 1895. Η ταινία είναι ασπρόμαυρη, βουβή και έχει διάρκεια 46 δευτερολέπτων.

Οι ιστορικοί του κινηματογράφου συχνά την αναφέρουν ως την πρώτη πραγματική κινηματογραφική ταινία που έγινε ποτέ, αν και άλλοι ιστορικοί δίνουν προτεραιότητα στο έτος 1891, την ημερομηνία εμφάνισης των πρώτων ταινιών του Τόμας Έντισον, σε σκηνοθεσία του ηλεκτρολόγου μηχανικού Ουίλιαμ Ντίκσον  ή στην ταινία *[[Roundhay Garden Scene]]* του Λουί Λε Πρενς του 1888 που προηγήθηκε κατά επτά χρόνια.

Ωστόσο, όλοι συμφωνούν για την ιστορική σημασία της ταινίας και τη θεμελιώδη αισθητική συμβολή του Λουί Λυμιέρ στη διαδικασία δημιουργίας «κινούμενων φωτογραφικών προβολών», όπως ονόμαζαν τις ταινίες τους οι αδελφοί Λυμιέρ.

## Υπόθεση
αριστερά|μικρογραφία|''Έξοδος από το εργοστάσιο Λυμιέρ''
Στη Λυών, το προσωπικό του εργοστασίου Λυμιέρ εγκαταλείπει τον τόπο εργασίας, οι εργάτες φεύγουν πρώτα και οι διευθυντές αργότερα. Στην πρώτη έκδοση, η ταινία τελειώνει με την έξοδο των αμαξών και οι πόρτες κλείνουν.

Υπάρχουν τρεις ξεχωριστές εκδόσεις αυτής της ταινίας, οι οποίες διαφέρουν μεταξύ τους σε διάφορα σημεία - οι αλλαγές στα ρούχα δείχνουν τις διαφορετικές εποχές στις οποίες γυρίστηκαν. Συχνά αναφέρονται ως εκδόσεις «με ένα άλογο», «δύο άλογα» και «χωρίς άλογο», σε σχέση με μια άμαξα που εμφανίζεται στις δύο πρώτες εκδόσεις (η άμαξα είχε ένα άλογο στο πρωτότυπο και δύο άλογα στο πρώτο remake).

Μια άλλη ταινία με το ίδιο θέμα δημιουργήθηκε το 1896, η οποία παρουσιάζει ένα άλλο εργοστάσιο (ή άλλη είσοδο στο ίδιο εργοστάσιο) με διαφορετικούς ανθρώπους.

## Παραπομπές


Κατηγορία:Ταινίες του 1895
Κατηγορία:Βωβές ταινίες
Κατηγορία:Γαλλικές ασπρόμαυρες ταινίες
Κατηγορία:Γαλλικές ταινίες
Ορεστινή Ξάνθης

Η **Ορεστινή** είναι ορεινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Ορεστινή βρίσκεται στις νότιες πλαγιές της Δυτικής Ροδόπης σε υψόμετρο 600 μέτρα. Απέχει 26 χλμ. (οδηγικά) Α.-ΒΑ. από τη Σταυρούπολη και 18 χλμ. βορειοδυτικά από την Ξάνθη. Θεωρείται από τους πρόσφατα εγκαταλειμμένους ορεινούς οικισμούς της Ξάνθης** που οι Πομάκοι κάτοικοί του σταδιακά μετακινήθηκαν και οι οποίοι επανέρχονται τους θερινούς μήνες. Την περίοδο της τουρκοκρατίας αναφέρεται ως *Kιορεστέν* και ανήκε από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Μετά την απελευθέρωση, αναφέρεται επίσημα ως *Ορεστινή* το 1924 στο ΦΕΚ 194Α - 14/08/1924 να προσαρτάται στην τότε κοινότητα Γέρακα. Το 1991 προσαρτήθηκαν οι καταργούμενοι  οικισμοί Κριός και Στασιανά. Σύμφωνα με το Πρόγραμμα «Καλλικράτης» μαζί με τον Γέρακα, την  Ισαία, το Μέγα Εύμοιρο και το Πίλημα αποτελούν την τοπική κοινότητα Γέρακα που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 έχει 4 κατοίκους.

## Εξωτερικοί σύνδεσμοι

* Η πεζοπορική διαδρομή: Γέρακας - Ορεστινή - Λυκοδρόμιο. (Διάσχιση Οικισμών) 
*

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης
Μάγγανα Ξάνθης

Τα **Μάγγανα** είναι πεδινό χωριό της Θράκης στην Περιφερειακή Ενότητα Ξάνθης.

## Γενικά στοιχεία
Τα Μάγγανα βρίσκονται στα νότια της πεδιάδας της Ξάνθης και προς τα παράλια του Θρακικού πελάγους σε υψόμετρο 4 μέτρων. Το χωριό απέχει 22 χιλιόμετρα νότια από την Ξάνθη, 11 χιλιόμετρα νοτιοανατολικά από το Εύλαλο (έδρα του δήμου) και 11 χιλιόμετρα νοτιοοδυτικά από τα Άβδηρα. 

Την περίοδο της τουρκοκρατίας αναφέρεται ως *Mπουγιούκ - Oσμανλή*, σύμφωνα με τον Salname του 1898 (NB0020) υπήρχαν 9 σπίτια μουσουλμάνων και από το 1878 ως το 1912 ανήκε στο Bιλαέτι Aδριανούπολης, στο Σαντζάκι Γκιουμουλτζίνας (Kομοτηνής), και στον Kαζά Ξάνθης, οι οποίοι, Μετά την ανταλλαγή πληθυσμών μετακινήθηκαν στην Τουρκία και εγκαταστάθηκαν πρόσφυγες. 

## Διοικητικά - πληθυσμιακά στοιχεία
Αναφέρεται επίσημα μετά την απελευθέρωση της Θράκης με την ονομασία Μάγγανα το 1924 στο ΦΕΚ 194Α - 14/08/1924 να προσαρτάται στην τότε κοινότητα Ευλάλου. Το 1933 με το ΦΕΚ 256Α - 02/09/1933 ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Μαγγάνων που υπάγεται στο Δήμο Τοπείρου και σύμφωνα με την απογραφή του 2011 έχει ως πληθυσμό 635 κατοίκους. ενώ οι παλιότερες απογραφές του είναι:

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Apple TV

Το **Apple TV** είναι ένα ψηφιακό πρόγραμμα αναπαραγωγής πολυμέσων και μια μικροκονσόλα που αναπτύχθηκε από την Apple Inc. Πρόκειται για μια μικρή συσκευή δικτύου και ψυχαγωγίας που μπορεί να λαμβάνει ψηφιακά δεδομένα για οπτικό και ηχητικό περιεχόμενο, όπως μουσική, βίντεο, βιντεοπαιχνίδια ή προβολή οθόνης συγκεκριμένων άλλες συσκευές και αναπαραγωγή της σε συνδεδεμένη τηλεόραση ή άλλη οθόνη βίντεο.

Το Apple TV μπορεί να συνδεθεί με HDMI . Για να το χρησιμοποιήσετε για προβολή, πρέπει να συνδεθεί σε τηλεόραση ευρείας οθόνης βελτιωμένης ευκρίνειας ή υψηλής ευκρίνειας μέσω καλωδίου HDMI. Η συσκευή δεν διαθέτει ενσωματωμένα στοιχεία ελέγχου, μπορεί να ελεγχθεί είτε από ένα τηλεχειριστήριο της Apple είτε από μια συσκευή τηλεχειριστηρίου Siri (η οποία περιλαμβάνεται με το Apple TV) χρησιμοποιώντας τη δυνατότητα υπερύθρων / Bluetooth, είτε από την εφαρμογή Apple TV Remote (που εγκαθιστάται από το App Store) σε πολλές συσκευές Apple που χρησιμοποιούν τη δυνατότητα Wi-Fi, ή από ορισμένους ελεγκτές παιχνιδιών τρίτων μερών και τηλεχειριστήρια υπερύθρων. 

Το Apple TV εκτελεί διάφορες εφαρμογές που είναι ήδη προεγκατεστημένες από το λογισμικό συστήματος ή, για μοντέλα που εκτελούν tvOS, που έχουν ληφθεί από το Apple App tvOS της Apple μέσω Wi-Fi. Οι κύριες διαδικτυακές πηγές περιεχομένου για εφαρμογές Apple TV περιλαμβάνουν υπηρεσίες συνδρομής για ροή τηλεόρασης και ταινιών, καλωδιακά και ραδιοφωνικά δίκτυα μέσω TV Everywhere και μεγάλα αθλητικά πρωταθλήματα.

Η δυνατότητα σύνδεσης Wi-Fi χρησιμοποιείται επίσης για τη λήψη περιεχομένου που αγοράστηκε ή ενοικιάστηκε απευθείας από το iTunes Store της Apple, μεταδόθηκε από άλλα κοντινά iDevices μέσω AirPlay ή κοινοποιήθηκε από υπολογιστές macOS ή Windows που εκτελούν iTunes. 

## Παραπομπές


Κατηγορία:Apple
Δασοχώρι Ξάνθης

Το **Δασοχώρι** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Δασοχώρι βρίσκεται στα νότια της πεδιάδας της Ξάνθης, ανατολικά του ποταμού Νέστου - λίγο πριν αυτός εκβάλλει στο Θρακικό πέλαγος - σε υψόμετρο 5 μέτρα. Απέχει 30 χλμ. Ν.-ΝΔ. από την Ξάνθη και 12 χλμ. Ν.-ΝΑ. από το Εύλαλο (έδρα του δήμου). Το Δασοχώρι αναφέρεται ως ξεχωριστός οικισμός για πρώτη φορά το 1971 να απογράφεται στην τότε κοινότητα Ερασμίου. Σύμφωνα με το Πρόγραμμα «Καλλικράτης» μαζί με το Παλαιό Εράσμιο, το Νέο Εράσμιο και τον Ραδιοσταθμό αποτελούν την τοπική κοινότητα Ερασμίου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 112 κατοίκους. Οι παλιότερες απογραφές του είναι:

## Εξωτερικοί σύνδεσμοι
* Δασοχώρι Ξάνθης στο https://www.youtube.com/
*Οριοθέτηση οικισμού Δασοχώρι Ξάνθης  από τον ιστότοπο του Δήμου Ξάνθης https://www.cityofxanthi.gr/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Redmi K40

Το **Redmi K40** είναι μια σειρά από Android smartphones που κατασκευάζονται από την Xiaomi και διατίθενται στο εμπόριο τρία μοντέλα, το K40, το K40 Pro και το K40 Pro+. Στην παγκόσμια αγορά το Redmi K40 ονομάζεται **POCO F3**, και το Redmi K40 Pro+ ονομάζεται **Xiaomi Mi 11i**.
## Σχεδιασμός
Το μπροστινό και το πίσω μέρος είναι φτιαγμένο απο Gorilla Glass 5. Το πλαίσιο είναι κατασκευασμένο από πολυανθρακικό.

Στην κάτω πλευρά υπάρχει μία θύρα USB-C, ηχείο, μικρόφωνο και dual SIM tray. Στην πάνω πλευρά υπάρχουν δύο επιπλέον μικρόφωνα, IR blaster και το δεύτερο ηχείο. Στη δεξιά πλευρά υπάρχουν κουμπιά έντασης ήχου και ενεργοποίησης με τοποθετημένο σαρωτή δακτυλικών αποτυπωμάτων.

Το Redmi K40 διαθέσιμο σε 3 χρώματα:  μαύρο,ασημένιο και λευκό).

Το Redmi K40 Pro και το K40 Pro+ διατίθεται σε 3 χρώματα: μαύροασημένιο λευκό.

Το POCO F3 είναι διαθέσιμο σε 3 χρώματα: Night black, Arctic White και Deep Ocean Blue.

Το Xiaomi Mi 11i είναι διαθέσιμο σε 3 χρώματα: Cosmic Black, Celestial Silver και Frosty White.
 

## Πηγές


## Εξωτερικοί σύνδεσμοι
* 

Κατηγορία:Έξυπνα τηλέφωνα
Δημοτική Ενότητα Πολυδάμαντα

[μικρογραφία|'''[Δήμος Φαρσάλων**|293x293εσ]]
Η **Δημοτική Ενότητα Πολυδάμαντα''', είναι ο πρώην Δήμος Πολυδάμαντα, της Περιφερειακής Ενότητας Λάρισας, στην Περιφέρεια Θεσσαλίας, που συστάθηκε το 1997 με το Σχέδιο «Καποδίστριας», από την συνένωση των 12 παλαιότερων Κοινοτήτων της περιοχής, Κοινότητα Αμπελείας, Κοινότητα Βαμβακούς, Κοινότητα Δασολόφου, Κοινότητα Ερετρίας, Κοινότητα Ζωοδόχου Πηγής, Κοινότητα Κάτω Βασιλικών, Κοινότητα Νεράιδας, Κοινότητα Πολυδαμείου, Κοινότητα Ρευματιάς, Κοινότητα Σιτοχώρου, Κοινότητα Σκοτούσσης και Κοινότητα Χαλκιάδων. Έδρα του Δήμου Πολυδάμαντα και της μετέπειτα Δημοτικής Ενότητας Πολυδάμαντα, είναι η Βαμβακού. Το 2010 με το Πρόγραμμα «Καλλικράτης», εντάχθηκε ως Δημοτική Ενότητα Πολυδάμαντα, στο νέο διευρυμένο Δήμο Φαρσάλων. Ο πληθυσμός της Δημοτικής Ενότητας Πολυδάμαντα, σύμφωνα με την Απογραφή του 2011, είναι 4.180 κάτοικοι.

## Διοικητική διαίρεση

## Παραπομπές


Κατηγορία:Δημοτικές Ενότητες της Ελλάδας
Κατηγορία:Δήμος Φαρσάλων
Παράνομη κάντρι

Η **Παράνομη κάντρι** (Outlaw Country) ήταν ένα κίνημα Μουσικού Υποείδους της Κάντρι μουσικής που ξεκίνησε στα μέσα της δεκαετίας του 1960. Ονομάζεται "Outlaw" λόγω των θεμάτων των τραγουδιών που μιλάνε συνήθως για παράνομους της Άγριας Δύσης.

## Μουσική Καταγωγή
Η Παράνομη κάντρι κατάγεται από την Κάντρι Μουσική και την Ροκ εντ ρολ της δεκαετίας του 1950 και την Western Μουσική της δεκαετίας του 1940.

Κατηγορία:Μουσικά είδη
Μονή Αρετίου

Η **Μονή Αρετίου** είναι ορθόδοξο μοναστήρι το οποίο βρίσκεται στην Κοινότητα Καρυδίου Μιραμπέλλου του Δήμου Αγίου Νικολάου και της τέως Επαρχίας Μιραμπέλλου, στην ανατολική Κρήτη, κοντά στο χωριό Καρύδι . Είναι αφιερωμένη στην Αγία Τριάδα.

Η μονή ιδρύθηκε στα τέλη του 16ου αιώνα από τον Μάρκο Παπαδόπουλο, ο οποίος διέθεσε την περιουσία του για τη δημιουργία της μονής και την κάλυψη των αναγκών 12 μοναχών. Αναπτύχθηκε γρήγορα και πολλά μικρότερα μοναστήρια της περιοχής έγιναν μετόχια του. Κατά τη διάρκεια της Τουρκοκρατίας βασίστηκε στις αγροτικές εργασίες. Η μονή και το αρχείο της καταστράφηκαν κατά τη διάρκεια της επανάστασης του 1821, αλλά συνέχισε τη λειτουργία της και τα κτίριά της ανακαινίστηκαν. Στη μονή εγκαταστάθηκαν το 1900 μοναχοί από γύρω μοναστήρια τα οποία διαλύθηκαν με νόμο, αλλά παρά τη σύντομη περίοδο ακμής η μονή διαλύθηκε το 1935. Ανασυγκροτήθηκε το 1955 και αναστυλώθηκε τη δεκαετία του 1990.
αριστερά|μικρογραφία
Η μονή είναι κτισμένη σε επικλινές έδαφος. Διαθέτει δύο αυλές και δύο διαδοχικές εισόδους, στο νότιο τμήμα του συγκροτήματος. Το καθολικό βρίσκεται στο κέντρο της κεντρικής αυλής, αλλά όχι στο κέντρο της μονής. Το καθολικό της μονής αφιερωμένο στην Αγία Τριάδα και ανακαινίστηκε το 1880-81, και στο εσωτερικό του έχει εικόνες του 17ου αιώνα, της Κρητικής Σχολής. Επίσης στην κεντρική αυλή βρίσκεται το παρεκκλήσι του Αγίου Λαζάρου, πιθανόν ταφικού χαρακτήρα. Γύρω από την κεντρική αυλή διατάσσονται τα κελιά, σε διώροφα και οι υπόλοιποι κύριοι χώροι της μονής (πχ. τραπεζαρία, ηγουμενείο). Η μονή διαθέτει επίσης εργαστήρια, χώρους επεξεργασίες τροφίμων, ελαιοτριβείο, πατητήρι, φούρνους, αποθήκες και μεγάλες στέρνες για τη συλλογή του βρόχινου νερού. Οι σταύλοι και τα εργαστήρια βρίσκονται γύρω από τη δεύτερη, νότια αυλή.

## Παραπομπές


Αρετιου
Κατηγορία:Δήμος Αγίου Νικολάου
Κοσσός Ξάνθης

Ο **Κοσσός** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφικά - Ιστορικά στοιχεία
Ο Κοσσός βρίσκεται στην πεδιάδα της Ξάνθης σε υψόμετρο 80 μέτρα. Απέχει 11 χλμ. Β.-ΒΑ. από το Εύλαλο (έδρα του δήμου) και 15 χλμ. ΝΔ. από την Ξάνθη. Στα βόρειά του χωριού περνάει η Εγνατία Οδός, νοτιοανατολικά είναι η Μέλισσα ενώ νοτιοδυτικά το Παλιό Όλβιο και το Όλβιο. Την εποχή της τουρκοκρατίας αναφέρεται με την ονομασία *Kιοσέ Xαλή* και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Επίσημα αναφέρεται, μετά την απελευθέρωση της Θράκης, το 1924 με την ονομασία Κοσσός στο ΦΕΚ 194Α - 14/08/1924 να προσαρτάται στην τότε  κοινότητα Γκιζέλας (σημερινή Εξοχή). Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 73 κατοίκους. ενώ οι παλιότερες απογραφές του είναι:

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Βίλις Λάτσις

Ο **Βίλις Λάτσις** (12 Μαΐου 1904 – 6 Φεβρουαρίου 1966) ήταν Λετονός συγγραφέας και κομμουνιστής πολιτικός, ο οποίος διετέλεσε πρόεδρος του υπουργικού συμβουλίου της Λετονικής ΣΣΔ από το 1940 έως το 1959 και πρόεδρος του Σοβιέτ των Εθνοτήτων από το 1954 έως το 1958.

## Βιογραφία

### Πρώτα χρόνια
Ο Λάτσις γεννήθηκε με την ονομασία Γιάνις Βίλχελμς Λάτσε σε μια οικογένεια της εργατικής τάξης από το Βετσμιλγκράβις (μέρος της Ρίγας). Κατά τη διάρκεια του Α΄ Παγκοσμίου Πολέμου, η οικογένειά του κατέφυγε στην περιφέρεια Αλτάι στη Σιβηρία, όπου ο Λάτσις φοίτησε στο παιδαγωγικό σεμινάριο του Μπαρναούλ. Το 1921, ο Λάτσις επέστρεψε στη Ρίγα και εργάστηκε κατά περιόδους ως ψαράς, λιμενεργάτης, πυροσβέστης πλοίου και βιβλιοθηκάριος ενώ έγραφε στον ελεύθερο του χρόνου. Το 1933 δημοσίευσε το βιβλίο Zvejnieka dēls, μετάφραση: Ο γιος του ψαρά, το οποίο αποτέλεσε μια τεράστια εμπορική επιτυχία, κάνοντας τον ένα από τους πιο επιτυχημένους εμπορικά Λετονούς συγγραφείς της δεκαετίας του 1930. Τα μυθιστορήματα του χαρακτηρίζονται ως λαϊκή φαντασία, που συχνά δεν είναι αρεστή σε κάποιους κριτικούς, αλλά πολύ δημοφιλές στον λαό.

### Σταδιοδρομία ως συγγραφέας και πολιτικός
Όλο αυτό το διάστημα, ο Λάτσις διατηρούσε υπόγειους δεσμούς με το επισήμως απαγορευμένο Κομμουνιστικό Κόμμα της Λετονίας. Ο Λάτσις ήταν υπό περιοδική επίβλεψη των μυστικών υπηρεσιών της Λετονίας λόγω των πολιτικών του δραστηριοτήτων. Έπειτα ο Λάτσις έγινε ένας από τους πιο αγαπημένους πολιτικούς του Κάρλις Ουλμάνις, ο οποίος προσωπικά διέταξε την καταστροφή των αρχείων της μυστικής αστυνομίας για αυτόν. Ο Λάτσις έγραψε επαινετικά άρθρα για τον Ουλμάνις διατηρώντας την κομμουνιστική ιδεολογία του, με την κυβέρνηση του Ουλμάνις να χρηματοδοτεί γενναιόδωρα την κινηματογραφική προσαρμογή του βιβλίου και το συγγραφικό του έργου. Κατά τη διάρκεια της σοβιετικής εποχής, παρήχθησαν οχτώ ταινίες με βάση τα έργα του και μια νέα κινηματογραφική προσαρμογή του μυθιστορήματος Ο γιος του ψαρά, το 1957.

Μετά την ενσωμάτωση της Λετονίας στην ΕΣΣΔ τον Αύγουστο του 1940, ο Λάτσις έγινε Πρόεδρος του Υπουργικού Συμβουλίου της Λετονικής ΣΣΔ, δηλαδή Πρωθυπουργός, και παρέμεινε σε αυτή τη θέση μέχρι το 1959. Όταν η Ναζιστική Γερμανία κατέλαβε τη Λετονία από το 1941 έως το 1944, ο Λάτσις μεταφέρθηκε στη Μόσχα, όπου συνέχισε να γράφει με ένα σοσιαλιστικό ρεαλιστικό στυλ. Θεωρούταν πιο πολύ φαινομενικός αρχηγός, καθώς οι περισσότερες αποφάσεις γίνονταν από την κεντρική επιτροπή του κομμουνιστικού κόμματος. Ως πρώτος υπουργός εσωτερικών και έπειτα πρόεδρος του Ανωτάτου Σοβιέτ, υποχρεώθηκε να πάρει προσωπικά την ευθύνη για τις Σταλινικές εκτοπίσεις και άλλες πτυχές του αστυνομικού κράτους, υπογράφοντας διατάγματα για τη σύλληψη και απέλαση πάνω από 40.000 ατόμων.

Από το 1954 έως το 1958, ο Λάτσις ήταν πρόεδρος του Σοβιέτ των Εθνικοτήτων. Τιμήθηκε με το παράσημο του Λένιν εφτά φορές και με το Βραβείο Στάλιν δύο φορές, το 1949 και το 1952.

Τα βιβλία του Λάτσις έχουν μεταφραστεί σε περισσότερες από 50 γλώσσες, με περισσότερες μεταφράσεις να υπάρχουν στα ρωσικά. Είναι ο πιο μεταφρασμένος Λετονός συγγραφέας.

## Παραπομπές


Κατηγορία:Σοβιετικοί συγγραφείς
Κορυφή Κομ

Η **Κορυφή Κομ** (   [kɔm]) ή αλλιώς **Γκίλιαμ Κομ** (βουλγαρικά: Голям Ком, "Μεγάλη Κομ") είναι μια κορυφή στην οροσειρά του Αίμου, η οποία βρίσκεται στη δυτική Βουλγαρία, όχι μακριά από τα σύνορα της χώρας με τη Σερβία. Η κορυφή Κομ έχει υψόμετρο 2.016 μέτρα και βρίσκεται στα νότια της πόλης Μπερκόβιτσα, της οποίας αποτελεί ένα από τα παραδοσιακά σύμβολα. Η κορυφή Κομ, μαζί με τις χαμηλότερές της κορυφές Σρέντεν Κομ ("Μεσαία Κομ") και Μάλακ Κομ ("Μικρή Κομ") στα ανατολικά, σχηματίζουν ένα δυτικόανατολικό ύψωμα με μια στρογγυλή χλοώδη κορυφογραμμή, μια απότομη βραχώδη βόρεια πλαγιά και μια κεκλιμένη χλοώδη νότια πλαγιά. Κοιτάζοντας προς τα βόρεια, μπορεί κανείς να δει την πόλη Μπερκόβιτσα και τα γύρω χωράφια, καθώς επίσης και την Μοντάνα και τη λίμνη Ογκόστα, σε απόσταση περίπου 30 χιλιομέτρων.

Η κορυφή ενέπνευσε τον εθνικό συγγραφέα Ιβάν Βάζοφ να δημιουργήσει το ποίημα που τιτλοφορείται *On Kom*. Προς τιμήν του συγγραφέα, έχει στηθεί στην κορυφή μια ανάγλυφη πλάκα που φέρει την εικόνα του καθώς και αποσπάσματα από το σχετικό ποίημα. Η κορυφή Κομ σηματοδοτεί επίσης την έναρξη του βουλγαρικού τμήματος της ευρωπαϊκής πεζοπορικής διαδρομής E3, επίσης γνωστή ως το μονοπάτι Κομ–Έμινε κατά μήκος της κύριας κορυφογραμμής των οροσειρών των Βαλκανίων, καθώς και του αντίστοιχου αγώνα.

Υπάρχουν διάφορες αναρριχητικές διαδρομές που οδηγούν στην κορυφή, όπως η σαλέ Κομ (δίωρη ανάβαση), από το πέρασμα Πέτροχαν (που έχει διάρκεια τρισείμισι ώρες μέχρι την κορυφή), από τα χωριά Κομστίτσα και Γκίντσι (σε απόσταση τριών ωρών).

Ο ποταμός Νίσαβα, ένας μεγάλος παραπόταμος του Νότιου Μοράβα, πηγάζει από τα ανατολικά της κορυφής Κομ, όπως και ο Βισότσιτσα. Μαζί με την Μιτζούρ, η Κομ είναι μια από τις υψηλότερες και τις πιο γνωστές κορυφές της οροσειράς των δυτικών Βαλκανίων. Μια μάρκα μεταλλικού νερού από τη Βουλγαρία φέρει επίσης το όνομα Κομ. Η κορυφή Κομ είναι ένα από τις 100 τουριστικά σημεία της Βουλγαρίας, μαζί με το μουσείο εθνογραφίας στην Μπερκόβιτσα. Υπάρχουν πολλές χιονοδρομικές πίστες οι οποίες ξεκινούν από την κορυφή Κομ.

## Διακρίσεις
Ο παγετώνας Κομ στην ακτή Fallières της Ανταρκτικής έχει πάρει το όνομά του από την ομώνυμη κορυφή.

## Φωτογραφίες

Αρχείο:Kom stara planina pano.jpg|Πανοραμική θέα των πεδιάδων προς τα βόρεια κοιτάζοντας από την κορυφή
Αρχείο:Kom-basrelief-view.JPG|Ανάγλυφη πλάκα του Βάζοφ στην κορυφή Κομ
Αρχείο:Hut-kom-old.JPG|Το παλιό σαλέ Κομ
Αρχείο:Hut-kom-new.JPG|Το νέο σαλέ Κομ


## Βιβλιογραφία

* 
* 

## Εξωτερικοί σύνδεσμοι
* Μόνος στη διαδρομή Κομ - Εμινέ , οδοιπορικό.

Κατηγορία:Βουνά της Βουλγαρίας
Σιδηροδρομική Εγνατία

Η **Σιδηροδρομική Εγνατία** είναι μια σχεδιαζόμενη σιδηροδρομική γραμμή μεταξύ της Αλεξανδρούπολης και της Ηγουμενίτσας στη βόρεια Ελλάδα. Το έργο σχεδιάζεται να περιλαμβάνει αναβαθμίσεις κομματιών καθώς και νέο κομμάτι. Το προβλεπόμενο κόστος είναι 10 δισεκατομμύρια ευρώ.

## Ιστορικό
Η Σιδηροδρομική Εγνατία αποτελείται από πολλά έργα μικρότερης κλίμακας:

## Σχεδιασμός
Το 2019, ο ΟΣΕ ανέθεσε το συμβόλαιο για την κατασκευή του αρχικού τμήματος 31,8 χλμ. μεταξύ Ξάνθης και Καβάλας με κόστος 250 εκατομμύρια ευρώ.

Η Σιδηροδρομική Εγνατία θα περιλαμβάνει τις εξής γραμμές:
* Σιδηροδρομική γραμμή Θεσσαλονίκης - Αλεξανδρούπολης
* Σιδηροδρομική γραμμή Θεσσαλονίκης-Καβάλας
* Σιδηροδρομική γραμμή Αλεξανδρούπολης - Σβίλενγκραντ

## Κόστος
Το κόστος εκτιμάται σε 10 δισ. ευρώ, αλλά το τελικό κόστος θα καθοριστεί όταν ολοκληρωθούν οι μελέτες. Κατανομή του κόστους του έργου:
*Θεσσαλονίκη-Αλεξανδρούπολη: 1,8 δισ. € (Τμήμα Αλεξανδρούπολη - Ξάνθη, 300 εκατ. €, Τμήμα Ξάνθη - Καβάλα - Θεσσαλονίκη, 1,5 δισ. €)
*Θεσσαλονίκη-Κοζάνη: 800 εκατ. €
*Κοζάνη-Ηγουμενίτσα (συμπ. Γ) Κοζάνη - Κρυσταλλοπηγή - Φλώρινα): 7,4 δισ. €. Το προτεινόμενο επιχειρηματικό μοντέλο είναι αυτό ενός ΣΔΙΤ. Η κατασκευή και η λειτουργία του έργου θα αναληφθεί από ένα όχημα ειδικού σκοπού (SPV). Οι πηγές εσόδων περιλαμβάνουν την εκμετάλλευση των σιδηροδρόμων και τα έσοδα από υπηρεσίες logistics.

Η χρηματοδότηση θα προέρχεται από το Ευρωπαϊκό Ταμείο Στρατηγικών Επενδύσεων (EFSI) και πιθανώς από προγράμματα της ΕΤΕπ και της ΕΕ.

## Άλλα έργα
Προτείνεται επίσης ένας σύνδεσμος από την Κρυσταλλοπηγή στην Αλβανία.

## Παραπομπές


Κατηγορία:Σιδηροδρομικές γραμμές στην Ελλάδα
Αννίβας Φράνσις

Ο **Αννίβας Φράνσις** ήταν Λατίνος Κύπριος ιατρός. Διετέλεσε Δήμαρχος Λάρνακας.

## Βιογραφικά στοιχεία
Ο Αννίβας Φράνσις γεννήθηκε το 1904 στη Λευκωσία. Σπούδασε ιατρική στο Πανεπιστήμιο της Βιέννης και εργάστηκε σε κλινικές στη Λειψία και στη Δρέσδη. Το 1938 εγκαταστάθηκε στη Λάρνακα όπου συνέχισε να εργάζεται ως ιατρός. Επιπλέον, ασχολήθηκε με τη βιομηχανία. Διετέλεσε μέλος, αντιπρόεδρος και πρόεδρος του Εμπορικού και Βιομηχανικού Επιμελητηρίου Λάρνακας (1974-1987).

Ο Αννίβας Φράνσις ήταν σημαντικό μέλος της Λατινικής Θρησκευτικής Ομάδας της Κύπρου. 

Την περίοδο του αγώνα της ΕΟΚΑ (1955-1959) πρόσφερε ιατρικές υπηρεσίες στα μέλη της οργάνωσης. Στα τέλη του 1963, μετά την έναρξη των δικοινοτικών διαταραχών, διορίστηκε υπεύθυνος νοσοκομείου και στρατιωτικός γιατρός από τον Υπουργό Εσωτερικών Πολύκαρπο Γιωρκάτζη, έχοντας τον τιμητικό τίτλο του ανθυπολοχαγού. Συνέχισε ως στρατιωτικός γιατρός φθάνοντας μέχρι τον βαθμό του ταγματάρχη.

Επιπλέον, διετέλεσε ιδρυτικό μέλος του Ναυτικού Ομίλου Λάρνακας, του οποίου ήταν πρόεδρος για πολλά χρόνια.

Ήταν νυμφευμένος με τη Λούλα Θεοδώρου Πιερή και είχε μία κόρη. Απεβίωσε στις 23 Απριλίου 1994.

## Ίδρυση Αλκής Λάρνακας
Μέχρι το 1948 ο Αννίβας Φράνσις ήταν μέλος του σωματείου ΕΠΑ Λάρνακας. Το 1948 μια ομάδα μελών αριστερών φρονημάτων αποχώρησε από το σωματείο αυτό. Επίσης, αποχώρησαν και κάποια άλλα μέλη, μεταξύ των οποίων και ο Αννίβας Φράνσις, λόγω διασωματειακών διαφορών. Τα αποχωρήσαντα μέλη, μαζί με άλλους Λαρνακείς, ίδρυσαν το σωματείο Αλκή Λάρνακας στις 10 Απριλίου 1948. Η ονομασία του σωματείου ήταν πρόταση του ίδιου του Αννίβα Φράνσις (*αλκή* σημαίνει *σωματική δύναμη*, *ευρωστία*, *ρώμη*, *σφρίγος*). Ακολούθως, εκλέχθηκε πρώτος πρόεδρος του σωματείου.

Τη δεκαετία του 1960 ο Αννίβας Φράνσις είχε επιστρέψει σε θέσεις του διοικητικού συμβουλίου της ΕΠΑ.

## Πολιτική διαδρομή
Εξελέγη δημοτικός σύμβουλος Λάρνακας με τον αριστερό συνδυασμό της Λαϊκής Παράταξης Εθνικής Συνεργασίας το 1949. Ο ίδιος ήταν δεξιών φρονημάτων, ωστόσο η ιδιότητα του ως στελέχους της Αλκής Λάρνακας έπαιξε σημαντικό ρόλο στην εκλογή του.  Ακολούθως, εξελέγη στη θέση του αντιδημάρχου. Στις δημοτικές εκλογές του 1953 κατήλθε ως ανεξάρτητος και υποστηρίχθηκε από το ΑΚΕΛ. Μετά την εκλογική του επιτυχία το ΑΚΕΛ τον εξέλεξε αντιδήμαρχο Λάρνακας. Διετέλεσε δημοτικός σύμβουλος Λάρνακας τις περιόδους 1939-1953, 1953-1962 και 1964-1967, έχοντας σε όλες τις περιόδους τη θέση του αντιδημάρχου.

Το 1963 οι δήμοι καταργήθηκαν και όλες οι περιοχές ανακηρύχθηκαν σε περιοχές διοίκησες και βελτίωσης. Το 1965, λόγω της έκτακτης ανάγκης που δημιούργησαν οι δικοινοτικές διαταραχές, διορίσθηκε πενταμελής Δημοτική Επιτροπή Λάρνακας. Το 1967 πρόεδρος της επιτροπής αυτής διορίσθηκε ο Αννίβας Φράνσις. Παραιτήθηκε το 1975.

Επιπρόσθετα, ο Αννίβας Φράνσις ήταν ο πρώτος επαρχιακός γραμματέας του ΔΗΣΥ Λάρνακας.

## Παραπομπές

## Πηγές
*
*

|-

Κατηγορία:Δήμαρχοι Λάρνακας
Κατηγορία:Πρόεδροι Αλκής Λάρνακας
Κατηγορία:Κύπριοι ιατροί
Γαλάνη Ξάνθης

Η **Γαλάνη** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Αξιοθέατα
Η Γαλάνη βρίσκεται στα δυτικά όρια με την Περιφερειακή Ενότητα Καβάλας, στη δυτική άκρη της πεδιάδας της Ξάνθης. Το χωριό είναι κτισμένο δίπλα στις ανατολικές όχθες του Νέστου σε υψόμετρο 90 μέτρα. Απέχει 15 χλμ. Δ.-ΝΔ. από την Ξάνθη, 14 χλμ. Β.-ΒΔ. από το Εύλαλο (έδρα του δήμου) και 40 χλμ. ΒΔ. από την Καβάλα. Νοτιοανατολικά του χωριού είναι οι Τοξότες και αναμεσά τους ο σιδηροδρομικός σταθμός, νοτιότερα η Γέφυρα του Νέστου και η ΕΟ Ξάνθης - Καβάλας ενώ δυτικά του ξεκινούν τα Στενά ή Τέμπη του Νέστου (Θρακικά Τέμπη). Η περιοχή θεωρείται σημαντικό αξιοθέατο της Ανατολικής Μακεδονίας - Θράκης, συμπεριλαμβάνεται στις υγροτοπικές περιοχές Natura 2000 και έχει χαρακτηριστεί τοπίο ιδιαίτερου φυσικού κάλους (Τ.Ι.Φ.Κ) ενώ διαθέτει πεζοπορικές διαδρομές που κινούνται παράλληλα με τους μαιάνδρους του ποταμού. Πραγματοποιούνται οργανωμένα προγράμματα εναλλακτικού τουρισμού (πεζοπορίας, κατάβασης με κανόε καγιάκ, ιππασίας, ορεινής ποδηλασίας, παρατήρηση πουλιών, zip line, ράφτινγκ).

## Ιστορία - Διοικητικά
Η παλιά του ονομασία, από την περίοδο της τουρκοκρατίας, είναι *Tσακιρλή* ή *Tσακιρλάρ* και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Μετά την απελευθέρωση, οι μουσουλμάνοι κάτοικοί του μετακινήθηκαν στην Τουρκία ενώ αρκετοί πρόσφυγες από τον Εύξεινο Πόντο ήρθαν και εγκαταστάθηκαν στο χωριό. Αναφέρεται επίσημα, μετά την απελευθέρωση της Θράκης, ως *Tσακιρλή* το 1919 στο ΦΕΚ 251Α - 20/11/1919 να προσαρτάται στην τότε κοινότητα Σαρνίτς (σημερινό Κρωμνικό) και το 1926 με το ΦΕΚ 413Α - 22/11/1926 να μετονομάζεται σε  Γαλάνη. Το 1971 με το ΦΕΚ 182Α - 24/09/1971 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Γαλάνης που υπάγεται στο Δήμο Τοπείρου και σύμφωνα με την απογραφή του 2011 έχει ως πληθυσμό 108 κατοίκους.

## Εξωτερικοί σύνδεσμοι
* "Στα Στενά του Νέστου" από τον ιστότοπο http://www.runvel.gr/
*"Κορυφή Καρπούζι - Κρωμνικό - Γαλάνη" από τον ιστότοπο http://www.hellaspath.gr/
*Η πεζοπορική διαδρομή: Ξάνθη (Στενά Νέστου): Κομνηνά - Γαλάνη από τον ιστότοπο https://el.wikiloc.com/
*Μαιανδρισμοί του ποταμού Νέστου στην Γαλάνη Ξάνθης από τον ιστότοπο https://georgiosnatsisphotographer.blogspot.com/

## Φωτογραφίες

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Άννα Σρσεν

Η **Άννα Σρσεν** (κροατικά: Ana Sršen), η οποία γεννήθηκε το 1973 στο Ντουμπρόβνικ της Γιουγκοσλαβίας και ζει στο Ζάγκρεμπ, είναι η πρώτη εξέχουσα παραολυμπιακή κολυμβήτρια της σύγχρονης Κροατίας, που αργότερα έγινε προπονήτρια και ιδρύτρια της λέσχης κολύμβησης Natator. Η Σρσεν έχει καταρρίψει αρκετά ευρωπαϊκά ρεκόρ κατά τη διάρκεια των αγωνιστικών της χρόνων στην κολύμβηση και παρέμεινε ακτιβίστρια και υποστηρίκτρια τόσο της κολύμβησης όσο και άλλων αθλημάτων και αθλητών.

## Βιογραφία
Παρά τον ακρωτηριασμό των κάτω άκρων ο οποίος επήλθε ως αποτέλεσμα όγκου στην ηλικία των δεκατριών ετών, η Άννα δεν εγκατέλειψε τη σωματική δραστηριότητα. Μετακόμισε στο Λονδίνο για να σπουδάσει και για να προπονηθεί με πιο επαγγελματικό τρόπο. Το 1998, έγινε κάτοχος του παγκοσμίου ρεκόρ στα 100 μέτρα πρόσθιο. Το 2002, σημείωσε δύο παγκόσμια ρεκόρ στους Παγκόσμιους Αγώνες στο Ζάγκρεμπ: το ένα στα 200 μέτρα και το άλλο στα 800 μέτρα ελεύθερο. Πήρε μέρος σε τέσσερις Παραολυμπιακούς Αγώνες από το 1996 έως το 2008, οπότε συμμετείχε στους Θερινούς Παραολυμπιακούς Αγώνες του 2008. Αυτός υπήρξε και ο τελευταίος μεγάλος αγώνας της, λιγότερο από τέσσερις μήνες μετά τη γέννηση του γιου της.
αριστερά|μικρογραφία| Η Άννα Σρσεν μετά τον αγώνα το 2004
Η Άννα Σρσεν διευθύνει τον Κολυμβητικό Όμιλο Natator, ο οποίος είναι ένας από τους καλύτερους συλλόγους για τις νέες γενιές διεθνών παραολυμπιακών κολυμβητών.

Το 2006, ήταν ιδρυτική διευθύντρια της Κροατικής Παραολυμπιακής Ομοσπονδίας Κολύμβησης (Hrvatski plivački savez osoba s validitetom), όπου έμεινε για 12 χρόνια και επί του παρόντος είναι αντιπρόεδρος της Κροατικής Παραολυμπιακής Επιτροπής.

Συχνά παίρνει μέρος σε παρουσιάσεις και ομιλίες υπέρ ενός πιο προσβάσιμου, κοινωνικά δίκαιου και δημοκρατικού αθλητικού συστήματος στο οποίο να μπορούν να συμμετάσχουν όλοι. Μεταξύ των δράσεών της περιλαμβάνονται εμφανίσεων σε τηλεοπτικά κανάλια, σε έντυπα και σε διαδικτυακά μέσα που αυξάνουν τη δημοσιότητα των αθλητών με προσθετικά μέλη, καθώς και της διαθέσιμης υποστήριξης για παιδιά.

Η Άννα Σρσεν είναι παντρεμένη με τον Μπόρις Σουσκόβιτς, ιδρυτή της αλυσίδας καταστημάτων WULF Sport και ShoeBeDo, με τον οποίο έχει δύο παιδιά. Το 2007, έχασε τον μικρότερο αδερφό της όταν αυτός ήταν ακόμη έφηβος ως αποτέλεσμα τροχαίου ατυχήματος στο νησί Μλιετ (στο οποίο κατοικεί η οικογένειά της) και λόγω δυσκολιών στις μεταφορές έκτακτης ανάγκης. Προς τιμήν του αδελφού της, ίδρυσε ένα ίδρυμα, αλλά και υποστήριξε την ενίσχυση των έργων υποδομής για αυτό το απομακρυσμένο νησί.

## Παραπομπές
 

## Εξωτερικοί σύνδεσμοι

* Κροατική αθλητική ιστορία
* Σελίδα του συλλόγου Natator 
* Βίντεο του συλλόγου Natator: LET'S SWIM TOGETHER 2020

Κατηγορία:Κροάτες αθλητές
Άλεξ Παντίγια

Ο **Αλεχάντρο Παντίγια** (αγγλ. Alejandro "Alex" Padilla, 22 Μαρτίου 1973), είναι Αμερικανός πολιτικός και μηχανικός, που υπηρετεί ως Γερουσιαστής των Ηνωμένων Πολιτειών για την Καλιφόρνια από το 2021. Είναι μέλος του Δημοκρατικού Κόμματος. Προηγουμένως είχε υπηρετήσει ως 32ος Υπουργός Εσωτερικών της Καλιφόρνιας από το 2015 έως το 2021. 

Επίσης, έχει υπηρετήσει και ως Μέλος της Γερουσίας της Καλιφόρνιας για την 20η περιφέρεια (2006-2014), ως Πρόεδρος του Δημοτικού Συμβουλίου του Λος Άντζελες (2001-2006) και ως Μέλος του Δημοτικού Συμβουλίου του Λος Άντζελες (1999-2006). 

Στις 22 Δεκεμβρίου 2020, διορίστηκε στην Γερουσία των ΗΠΑ, από τον Κυβερνήτη Γκάβιν Νιούσομ, για να διαδεχθεί την θέση και να καλύψει το υπόλοιπο της θητείας της (νυν) Αντιπροέδρου Κάμαλα Χάρις, ως Γερουσιαστής.

## Παραπομπές

Κατηγορία:Γερουσιαστές των ΗΠΑ
Κατηγορία:Καλιφόρνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί μηχανικοί
Κατηγορία:Λατινοαμερικανοί
__ΕΥΡΕΤΗΡΙΟ__
Κάνναβη στην Βόρεια Μακεδονία

Η χρήση της **[[κάνναβη]]ς στην [[Βόρεια Μακεδονία]]** περιορίζεται στην ιατροφαρμακευτική χρήση, δηλαδή μόνο για ιατρικούς σκοπούς. Παρόλο που έως σήμερα η χρήση κάνναβης για ψυχαγωγία απαγορεύεται, το 2020 η κυβέρνηση του Ζόραν Ζάεφ ανακοίνωσε σχέδιο για μερική άρση αυτής της απαγόρευσης.

Στις 9 Φεβρουαρίου του 2016, το κοινοβούλιο της Βόρειας Μακεδονίας ψήφισε υπέρ του να επιτραπεί η χρήση της κάνναβης για ιατροφαρμακευτικούς σκοπούς. Ενδιαφέρον είναι ότι τόσο οι βουλευτές του τότε κυβερνώντος VMRO-DPMNE, όσο και βουλευτές της αντιπολίτευσης δηλαδή του Σοσιαλδημοκρατικού κόμματος, ψήφισαν υπέρ της αλλαγής του υπάρχοντος νόμου.

Στα τέλη του 2020, η κυβέρνηση του Ζόραν Ζάεφ δήλωσε ότι είναι έτοιμη να αλλάξει το υπάρχον νομοθετικό πλαίσιο και να επιτρέψει την ευρύτερη χρήση της κάνναβης ακόμα και για ψυχαγωγία. Ο ίδιος ο πρωθυπουργός δήλωσε ότι «έχει σαν πρότυπο το Άμστερνταμ», δηλαδή την Ολλανδία, όπου εφαρμόζεται μία αρκετά φιλελεύθερη νομοθεσία για την χρήση της μαριχουάνας. Οι αλλαγές στην νομοθεσία της κάνναβης αναμένεται να έχει αντίκτυπο και στην οικονομία, καθώς πολλές εταιρίες έχουν εκφράσει το ενδιαφέρον τους για επενδύσεις στην χώρα γύρω από το εμπόριο της κάνναβης.

## Παραπομπές


Κατηγορία:Βόρεια Μακεδονία-επέκταση
Κατηγορία:Βόρεια Μακεδονία
Κατηγορία:Κάνναβη ανά χώρα
Κατηγορία:Κάνναβη
Μονή Αγίου Γεωργίου Σεληνάρι

Η **Μονή Αγίου Γεωργίου Σεληνάρι** ή **Σελλινάρι** είναι ορθόδοξο μοναστήρι το οποίο βρίσκεται στην Κοινότητα Βραχασίου του Δήμου Αγίου Νικολάου και στην τέως Επαρχία Μιραμπέλλου, στην ανατολική Κρήτη και υπάγεται στην περιφέρεια της Ιεράς Μητροπόλεως Πέτρας και Χερρονήσου. 

Βρίσκεται κοντά στο χωριό Βραχάσι, επί της εθνικής οδού, 42 χιλιόμετρα από το Ηράκλειο.

## Ιστορία
Στην περιοχή της μονής Σεληνάρι, με τις απότομες πλαγιές, στο παρελθόν ζούσαν ασκητές. Ο παλιός ναός της μονής χρονολογείται από τον 16ο αιώνα. Ήταν το καθολικό παλιάς μονής η οποία διαλύθηκε τον 19ο αιώνα και εγκαταλείφθηκε. Σύμφωνα με την παράδοση το 1522 κατέφυγαν τρία αδέλφια από τη Ρόδο. Ένα από αυτά, ο Νικόλαος, έγινε μοναχός και εγκαταστάθηκε στην περιοχή. Μια νύχτα είδε στην απέναντι πλαγιά ένα φως και μια φωνή να τον καλεί. Την επόμενη μέρα βρήκε εκεί μια εικόνα του Αγίου Γεωργίου και έτσι άρχιζε να κτίζει ένα ναό. Ο ίδιος συνέχισε να ζει στην περιοχή μέχρι το θάνατό του. Φαίνεται ότι εγκαταστάθηκαν σε κελιά και άλλοι μοναχοί μέχρι τον 19ο αιώνα. 

Μετά τη διάνοιξη της εθνικής οδού το 1925, ο ναός του Αγίου Γεωργίου έγινε τόπος προσκυνήματος για τους διερχόμενους οδηγούς, καθώς ο στενός ανηφορικός δρόμος περνούσε δίπλα από γκρεμό. Η σύγχρονη μονή ιδρύθηκε το 1961. Το 1963 ιδρύθηκε στο χώρο κέντρο φροντίδας ηλικιωμένων, το έτος 1991 έπαυσε να λειτουργεί.

## Περιγραφή
Το μοναστηριακό συγκρότημα της Μονής έχει δύο επίπεδα. Η είσοδος στη μονή γίνεται από πύλη με τριμερές αέτωμα και με ψηφιδωτά. Μετά την είσοδο βρίσκεται πέτρινη κρήνη με ανάγλυφη διακόσμηση, η οποία κτίστηκε το 1923. Δίπλα στην κρήνη, στο ανατολικό τμήμα της μονής βρίσκεται ο παλιός ναός του Αγίου Γεωργίου, πιθανόν της ενετικής εποχής. Έχει δύο θυρώματα, στη νότια και στη δυτική πρόσοψη, και ένα παράθυρο. Το αγιοθύριδο μεταφέρθηκε από άλλο ναό και φέρει τη χρονολογία 1813. Οι τοιχογραφίες στο εσωτερικό είναι σύγχρονες. 

Δυτικότερα βρίσκονται οι νεότεροι ναοί των Θεοφανίων και της Αναστάσεως. Ο Ιερός Ναός των Θεοφανίων ανεγέρθηκε το 2000 και ο ναός της Αναστάσεως του Κυρίου το 1992. Δυτικά βρίσκεται το διώροφο συγκρότημα που στεγάζει την τράπεζα, τα γραφεία της μονής, κελιά μοναχών καθώς και το Εκκλησιαστικό Μουσείο. Σε υψηλότερο επίπεδο βρίσκεται το πυργώδες κωδωνοστάσιο και χώροι φιλοξενίας επισκεπτών. Στους αδερφούς της Μονής συγκαταλέγονται ο Αρχιεπίσκοπος Κρήτης Ευγένιος και ο Μητροπολίτης Πισιδίας Ιώβ.

## Εικόνες

Άγιος Γεώργιος Σεληνάρι 6376.jpg|Άποψη της μονής, σε πρώτο πλάνο ο παλαιός ναός
Agios Georgios Selinari R04.jpg|Ο παλιός ναός
Two Seraphs Agios Georgios Selinari Crete.JPG|Το αγιοθύριδο του ναού του Αγίου Γεωργίου

## Παραπομπές


Γεωργιου Λασιθιου
Κατηγορία:Δήμος Αγίου Νικολάου
Ericsson Nikola Tesla

Η **Ericsson Nikola Tesla** είναι η κροατική θυγατρική της σουηδικής εταιρείας εξοπλισμού τηλεπικοινωνιών Ericsson. Η εταιρεία πήρε το όνομά της από τον Σέρβο εφευρέτη Νίκολα Τέσλα και είναι ο μεγαλύτερος εξειδικευμένος πάροχος σύγχρονων τηλεπικοινωνιακών προϊόντων, λύσεων και υπηρεσιών στην Κεντρική και την Ανατολική Ευρώπη.

Η εταιρεία έχει εισαχθεί στο χρηματιστήριο του Ζάγκρεμπ, ανεξάρτητα από την Ericsson.

## Ιστορία
Η Ericsson Nikola Tesla έχει τις ρίζες της πίσω από την κρατική εταιρεία Nikola Tesla που ιδρύθηκε το 1949 στο Ζάγκρεμπ, το οποίο ανήκε τότε στη Σοσιαλιστική Ομοσπονδιακή Δημοκρατία της Γιουγκοσλαβίας. Η εταιρεία είχε μεγάλη επιτυχία στην τοπική αγορά τηλεπικοινωνιών καθώς και στις περιφερειακές αγορές, ειδικά στην Ευρώπη, για περισσότερα από σαράντα χρόνια. Έγινε συνεργάτης άδειας χρήσης της Ericsson Σουηδίας το 1953, πουλώντας μεγάλους όγκους συστημάτων Ericsson στην ΕΣΣΔ καθώς και σε άλλες αγορές από το 1958.

Το 1977, η εταιρεία άρχισε να κατασκευάζει διακόπτες Ericsson AXE με άδεια.

Με την κατάρρευση της Γιουγκοσλαβίας και την ανακήρυξη της ανεξαρτησίας της Κροατίας, το κράτος άρχισε να προσπαθεί να ιδιωτικοποιήσει την εταιρεία το 1992. Μέχρι το 1994, η Ericsson είχε αναδειχθεί ως ο υψηλότερος πλειοδότης και πήρε ένα μερίδιο της εταιρείας που ήταν πολύ κοντά στην πλειοψηφική ιδιοκτησία, ενσωματώνοντας τις λειτουργίες της σε σημαντικό βαθμό έως το 1995.

Το 2011, η εταιρεία ήταν ο όγδοος μεγαλύτερος εξαγωγέας της Κροατίας.

## Λειτουργία
Η εταιρεία έχει την έδρα της στο Ζάγκρεμπ, ενώ ορισμένες δραστηριότητες Ε & Α λαμβάνουν χώρα στην πόλη Σπλιτ. Ο συνολικός αριθμός του προσωπικού υπερβαίνει τα 1.450 άτομα. Η Γκορντάνα Κοβάτσεβιτς είναι πρόεδρος της Ericsson Nikola Tesla και επικεφαλής του διοικητικού συμβουλίου της εταιρείας, ενώ το εποπτικό της συμβούλιο κανονικά διευθύνεται από τον επικεφαλής του Τμήματος πωλήσεων της Ericsson στο οποίο περιλαμβάνεται η Κροατία.

Σημαντικοί πελάτες υπάρχουν στην Κροατία και τη Βοσνία-Ερζεγοβίνη, καθώς σε άλλα κράτη της πρώην ΕΣΣΔ και της Γιουγκοσλαβίας, καθώς και σε περιοχές της Αφρικής και της Μέσης Ανατολής κ.ο.κ. Το εξήντα τοις εκατό των πωλήσεων της εταιρείας είναι εξαγωγές. 

## Οικονομικά
Οι πωλήσεις για το έτος 2007 ανήλθαν σε 1,78 δισεκατομμύρια δολάρια ΗΠΑ, σημειώνοντας αυξητική πορεία από έτος σε έτος για πολλά χρόνια. Το σταθερά αυξανόμενο κόστος των πωλήσεων έχει μειώσει τα κέρδη, με αποτέλεσμα το καθαρό εισόδημα να είναι λιγότερο από 200 εκατομμύρια δολάρια ΗΠΑ για το έτος 2007. 

Η κεφαλαιοποίηση στην αγορά υπερβαίνει τα 300 εκατομμύρια δολάρια ΗΠΑ. 

## Παραπομπές
 

## Εξωτερικοί σύνδεσμοι
* Ericsson Nikola Tesla - Επίσημος ιστότοπος

Κατηγορία:Τηλεπικοινωνιακές επιχειρήσεις
Θανατική ποινή στην Εσθονία

Αυτό το άρθρο περιγράφει την κατάσταση της θανατικής ποινής στην Εσθονία. Η Εσθονία την έχει καταργήσει πλήρως από τις 18 Μαρτίου 1998 (όπως και σχεδόν κάθε Ευρωπαϊκή χώρα, εκτός από τη Λευκορωσία και τη Ρωσία), ενώ την εφάρμοσε επί Σοβιετικής εποχής και κατά τη μεσοπολεμική περίοδο της ανεξαρτησίας της.

## Ιστορία
### Μεσοπολεμική Εσθονία
Από την 1935 μέχρι την ενσωμάτωση της Εσθονίας στη Σοβιετική Ένωση το 1940, οι κρατούμενοι που καταδικάζονταν σε θάνατο από πολιτικά δικαστήρια είχαν το δικαίωμα είτε να εκτελέσουν την καταδίκη τους αυτοκτονώντας υποβοηθούμενοι από δηλητήριο ή από απαγχονισμό. Αυτά περιέγραφε ο Κώδικας Ποινικής Δικονομίας (ο οποίος τέθηκε σε ισχύ την 1 Φεβρουαρίου 1935): *"Μία ώρα πριν την προγραμματισμένη ώρα της εκτέλεσης, ο κατάδικος θα πρέπει να μεταφερθεί σε κελί θανάτου, όπου ο εισαγγελέας θα διαβάσει τη θανατική καταδίκη και να ζητήσει από τον αιχμάλωτο εάν αυτός είναι διατεθειμένος να αυτοκτονήσει. Αν η απάντηση του είναι καταφατική, ο εισαγγελέας θα δώσει στον καταδικασμένο ένα ποτήρι δηλητήριο—το είδος του δηλητηρίου θα πρέπει να καθορίζεται από το Εθνικό Συμβούλιο Υγείας. Αν ο καταδικασμένος άνθρωπος αποτυγχάνει να πάρει το δηλητήριο μέσα σε πέντε λεπτά θα απαγχονιστεί.'"* Οι στρατιωτικές εκτελέσεις πραγματοποιήθηκαν από ένα εκτελεστικό απόσπασμα οκτώ ανδρών.

### Επί σοβιετικής και μετασοβιετικής Εσθονίας
Κατά τη διάρκεια της Σοβιετικής εποχής, η μέθοδος εκτέλεσης ήταν ο πυροβολισμός από όπλο στο πίσω μέρος του κεφαλιού. Μέχρι το 1970 οι θανατικές καταδίκες στην Εσθονία λάμβαναν χώρα σε ειδικό κελί στο Τάλιν, αλλά από το 1970 και έπειτα οι θανατικές καταδίκες από την Εσθονία γίνονταν σε πόλεις άλλων σοβιετικών δημοκρατιών.

Η τελευταία εκτέλεση στην Εσθονία έλαβε χώρα δεκαπέντε μέρες μετά την αναγνώριση της ανεξαρτησίας της χώρας από τη Σοβιετική Ένωση, στις 11 Σεπτεμβρίου 1991, με την εκτέλεση του Ρέιν Ορούστε, που καταδικάστηκε για φόνο, πυροβολήθηκε στο πίσω μέρος του κεφαλιού στη φυλακή Παταρέι. Η θανατική ποινή είχε καταργήθηκε πλήρως στην Εσθονία στις 18 Μαρτίου 1998, όταν υπεγράφη το Πρωτόκολλο αρ. 6 της ΕΣΔΑ.

## Παραπομπές


Εσθονια
Βουγλωσσοειδές το αρουραίο

Το **βουγλωσσοειδές το αρουραίο** (επιστημ. ονομασία *Buglossoides arvensis*) ή **λιθόσπερμο των αγρών** (*Lithospermum arvense*) ανήκει στην οικογένεια των *Boraginaceae* (*[[Βοραγινίδες]]*) και κατανέμεται σ’ όλη την Ευρώπη, βορειοδυτική Αφρική και Δυτική Ασία. Απαντά σ’ όλη την Ελλάδα και συναντάται σε χέρσους αγρούς, στις άκρες των δρόμων, μεταξύ 0-1800 μ.. Οι λοβοί του κάλυκα γραμμικώς λογχοειδείς περίπου 4 χιλιοστομέτρων, ενώ η στεφάνη περίπου 5-9 χιλιοστομέτρων, λευκή. Ανθίζει από τον Απρίλιο μέχρι τον Ιούνιο.

## Παραπομπές


## Πηγές
* Krigas, N., Lagiou, E., Hanlidou, E. & Kokkini, S., 1999: The vascular flora of the Byzantine Walls of Thessaloniki (N Greece). — Willdenowia 29: 77–94
* Lafranchis T. & Sfikas G. 2001, Flowers of Greece (Vol. II).
* Pignatti S. 1982, Flora d’ Italia (Vol. II)
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας
* Tutin et al. 2005, Flora Europaea Vol 3, Cambridge University Press

## Εξωτερικοί σύνδεσμοι

* http://portal.cybertaxonomy.org/flora-greece/cdm_dataportal/taxon/72ce568d-12fe-43ff-a6f5-8564c89e7486
* https://www.greekflora.gr/el/flowers/1442/Lithospermum-arvense-L-1753
* http://euromed.luomus.fi/euromed_map.php?taxon=435641&size=medium

Κατηγορία:Ελληνική χλωρίδα
Κατηγορία:Βοραγινοειδή
Νεοχώρι Ξάνθης

Το **Νεοχώρι** είναι ημιορεινό χωριό της Θράκης στην Περιφερειακή Ενότητα Ξάνθης.

## Γεωγραφικά - ιστορικά στοιχεία
Το Νεοχώρι βρίσκεται προς τα όρια με την Περιφερειακή Ενότητα Δράμας και την Περιφερειακη Ενότητα Καβάλας σε απόσταση 35 χλμ. Δ.-ΒΔ. από την Ξάνθη, 53 χλμ. Α.-ΒΑ. από τη Δράμα και 64 χλμ. ΒΑ. από την Καβάλα. Το χωριό είναι κτισμένο στους νότιους πρόποδες της Δυτικής Ροδόπης, κοντά στον ποταμό Νέστο σε υψόμετρο 90 μέτρα ενώ μέσα από αυτό διέρχεται η ΕΟ Ξάνθης - Δράμας καθώς και η Σιδηροδρομική Γραμμή Θεσσαλονίκης - Αλεξανδρούπολης.

Αναφέρεται επίσημα, μετά την απελευθέρωση της Θράκης, το 1927 στο ΦΕΚ 144Α - 15/07/1927 να ορίζεται έδρα της κοινότητας (μέχρι το 1928 που ορίστηκε το Ιωνικό). Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Ιωνικό, το Κάτω Ιωνικό, την Καλύβα και το Σταυροχώρι αποτελούν την κοινότητα Νεοχωρίου που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 έχει ως πληθυσμό 181 κατοίκους.

Εδώ έζησε ο Αλέξανδρος Μπαλτατζής όταν η οικογένειά του εγκαταστάθηκε το 1922 μετά την ανταλλαγή πληθυσμών και προς τιμήν του οποίου υπάρχει μουσείο.

## Παραπομπές


## Εξωτερικοί σύνδεσμοι
* Το Νεοχώρι από την εφημερίδα ΕΜΠΡΟΣ.
* Ποιητολόγιο: Μουσείο Αλέξανδρου Μπαλτατζή Συνεταιριστή Νεοχώρι Ξάνθης.

Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης
Πέταρ Βούκοτιτς

Ο **Πέταρ Βούκοτιτς** (σερβικά κυριλλικά: Петар Вукотић) (14 Δεκεμβρίου 1826 - 30 Ιανουαρίου 1904/1907) ήταν Μαυροβούνιος Βοεβόδας και γερουσιαστής, ο οποίος συμμετείχε στον Πόλεμο Μαυροβούνιου-Οθωμανικής Αυτοκρατορίας (1852-1853) και στο Πόλεμο Μαυροβούνιου-Οθωμανικής Αυτοκρατορίας (1876-1878), ιδίως στη μεγάλη νίκη του Βούτσι Ντο (18 Ιουλίου 1876).

## Ζωή
Γεννήθηκε στο Οζρίνιτσι ή στο Τσέβο, ήταν ο γιος του Μαυροβούνιου *[[Σέρνταρ (οθωμανικός βαθμός)|Σέρνταρ]]* Στίβαν Πέρκοφ Βούκοτιτς και της συζύγου του Στάνας Μίλιτς. Με τη σύζυγο του Γιελένα Βοϊβόντιτς, γεννημένη στο χωριό Βις, του Ντανίλοβγκραντ, Μαυροβούνιο, κόρη του Ταντίγια Βοϊβόντιτς και της Μιλίτσα Παβίσεβιτς, απέκτησε τους γιους Σάλε, Μάταν και Σκέπαν (παρατσούκλι Σάρακ) και την κόρη Μιλένα. Ήταν ένας από τους μεγαλύτερους γαιοκτήμονες στο Μαυροβούνιο και στενός φίλος του Βοεβόδα Μίρκο Πέτροβιτς-Νιέγκος, με τον οποίο είχε πολεμήσει στους πολέμους της δεκαετίας του 1850. Οι δύο φίλοι αποφάσισαν να εδραιώσουν τη συμμαχία τους με την ένωση των παιδιών τους. Το 1853, η Μιλένα, μόλις έξι ετών, αρραβωνιάστηκε με τον μοναδικό γιο του Μίρκο, Νίκολα, ηλικίας δώδεκα ετών. Ο Νίκολα ήταν ο ανιψιός και κληρονόμος του άτεκνου πρίγκιπα του Μαυροβουνίου Ντανίλο Α'. Η Μιλένα είχε δώδεκα παιδιά. Ανάμεσα τους ήταν η Έλενα, που παντρεύτηκε τον Βίκτωρα Εμμανουήλ Γ' της Ιταλίας.

## Παραπομπές


## Εξωτερικοί σύνδεσμοι
* 
* Χιούστον, Μάρκο, *Νίκολα & Μιλένα: Βασιλιάς και Βασίλισσα του Μαύρου βουνού*, εκδόσεις Leppi 

Κατηγορία:Μαυροβούνιοι
Κατηγορία:Μαυροβούνιοι στρατηγοί
Σεμέλη Ξάνθης

H **Σεμέλη** είναι μικρό πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Σεμέλη βρίσκεται στα όρια με την Περιφερειακή Ενότητα Καβάλας και τη βορειοδυτική άκρη της πεδιάδας της Ξάνθης σε υψόμετρο 120 μέτρα. Απέχει 18 χλμ. Β. από το Εύλαλο (έδρα του δήμου), 12 χλμ. ΝΔ. από την Ξάνθη και 43 χλμ. Α.-ΒΑ. από την Καβάλα. Νοτιοδυτικά του χωριού είναι οι Τοξότες, νότια το Μικρό και Μεγάλο Τύμπανο, νοτιότερα περνάει η ΕΟ Ξάνθης - Καβάλας και βορειοανατολικά είναι το Πετροχώρι. Θεωρείται από τους πρόσφατα εγκαταλειμμένους οικισμούς της Ξάνθης που οι Πομάκοι κάτοικοί του σταδιακά μετακινήθηκαν αλλά επανέρχονται τους θερινούς μήνες.** Την περίοδο της τουρκοκρατίας αναφέρεται με την ονομασία *Φουτσουρλού* και επίσημα, μετά την απελευθέρωση της Θράκης, το 1924 με την ονομασία Σεμέλη στο ΦΕΚ 194Α - 14/08/1924 να προσαρτάται στην τότε κοινότητα Τοξοτών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Τοξοτών που υπάγεται στο Δήμου Τοπείρου και σύμφωνα με την απογραφή του 2011 απογράφονται 27 κάτοικοι. ενώ οι απογραφές κατοίκων του ήταν:

## Εξωτερικοί σύνδεσμοι

* Φωτογραφίες από τη Σεμέλη Ξάνθης στον ιστότοπο https://www.greece.com/
*Η πεζοπορική διαδρομή: Σεμέλη - Ίμερα από τον ιστότοπο http://www.hellaspath.gr/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Άγιος Αθανάσιος Ξάνθης

Ο **Άγιος Αθανάσιος** είναι μικρό πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Άγιος Αθανάσιος βρίσκεται στα όρια με την Περιφερειακή Ενότητα Καβάλας και τη βορειοδυτική άκρη της πεδιάδας της Ξάνθης σε υψόμετρο 40 μέτρα. Απέχει 18 χλμ. Β. από το Εύλαλο (έδρα του δήμου), 12 χλμ. ΝΔ. από την Ξάνθη και 43 χλμ. Α.-ΒΑ. από την Καβάλα. Δίπλα και βορειοδυτικά του χωριού είναι η Κοσμητή και ο Νέστος ποταμός, βόρεια ηΘαλασσιά και νοτιοανατολικά το Όλβιο. Σε κοντινό ύψωμα έχει εντοπιστεί αρχαίος οικισμός και επιφανειακή κεραμική (όστρακα με αυλακωτή και εμπίεστη διακόσμηση) που χρονολογούνται σε διάφορες εποχές (νεολιθική, εποχή του Χαλκού, πρώιμη εποχή του Σιδήρου). Το χωριό δημιουργήθηκε μετά την Μικρασιατική Καταστροφή από πρόσφυγες (κυρίως της Ανατολικής Θράκης) που εγκαταστάθηκαν στην περιοχή η οποία ήταν τσιφλίκι. Αναφέρεται επίσημα για πρώτη φορά ως ξεχωριστός οικισμός το 1928 να προσαρτάται στην τότε κοινότητα Τοξοτών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Τοξοτών που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 239 κατοίκους. ενώ οι παλιότερες απογραφές κατοίκων του ήταν:

## Εξωτερικοί σύνδεσμοι
* Άγιος Αθανάσιος Ξάνθης από τον ιστότοπο "Αρχειακό και οπτικοακουστικό υλικό ερευνών της Ακαδημίας Αθηνών"

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Ρομπ Πόρτμαν

Ο **Ρόμπερτ Τζόουνς Πόρτμαν** (αγγλ. *Robert "Rob" Jones Portman*, 19 Δεκεμβρίου 1955), είναι Αμερικανός πολιτικός και δικηγόρος, που υπηρέτησε ως Γερουσιαστής των Ηνωμένων Πολιτειών για το Οχάιο από το 2011 έως το 2023. Είναι μέλος του Ρεπουμπλικανικού Κόμματος. Είναι απόφοιτος του Κολεγίου Ντάρτμουθ.

Προηγουμένως, υπηρέτησε ως 35ος Διευθυντής του Γραφείου Διοίκησης και Προϋπολογισμού των Ηνωμένων Πολιτειών (2006-2007), ως 14ος Αντιπρόσωπος Εμπορίου των Ηνωμένων Πολιτειών (2005-2006), στην Κυβέρνηση του Τζορτζ Ο. Μπους. 

Επίσης, υπηρέτησε και ως Μέλος της Βουλής των Αντιπροσώπων των Ηνωμένων Πολιτειών για την 2η περιφέρεια του Οχάιο (1993-2005), καθώς και ως Διευθυντής Νομικών Υποθέσεων του Λευκού Οίκου από το 1989 έως το 1991.

Πριν τις ενδιάμεσες εκλογές του 2022, είχε ανακοινώσει ότι δεν θα επιδιώξει επανεκλογή για την Γερουσία.

## Παραπομπές

Κατηγορία:Γερουσιαστές των ΗΠΑ
Κατηγορία:Οχάιο
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Κυβερνητικοί αξιωματούχοι
Κατηγορία:Μέλη της Βουλής των Αντιπροσώπων (ΗΠΑ)
__ΕΥΡΕΤΗΡΙΟ__
Ράφαελ Γουόρνοκ

Ο **Ράφαελ Γαμαλιήλ Γουόρνοκ** (αγγλικά: *Raphael Gamaliel Warnock*, 23 Ιουλίου 1969), είναι Αμερικανός πάστορας και πολιτικός, που υπηρετεί ως Γερουσιαστής των Ηνωμένων Πολιτειών για την Τζόρτζια από τον Ιανουάριο του 2021. Είναι μέλος του Δημοκρατικού Κόμματος.

Είναι πάστορας στην Βαπτιστική ενορία "Ebenezer Baptist Church" στην Ατλάντα, στην οποία κατά τη δεκαετία του 1960, ήταν πάστορας ο Μάρτιν Λούθερ Κινγκ.

Επίσης, είναι ο πρώτος αφροαμερικανός Γερουσιαστής από την Τζόρτζια, και ο πρώτος αφροαμερικανός Δημοκρατικός Γερουσιαστής που εκλέγεται σε μία (πρώην συνομόσπονδη) πολιτεία του Νότου.

Τα προηγούμενα χρόνια, ήταν ενεργός στον πολιτικό ακτιβισμό και τα δικαιώματα ψήφου. 

Ο Γουόρνοκ, νίκησε την εν ενεργεία Ρεπουμπλικανή Γερουσιαστή Κέλι Λέφλερ, στην επαναληπτική ειδική εκλογή της Τζόρτζια για την Γερουσία, στις 5 Ιανουαρίου του 2021, με ποσοστό 51,0% έναντι 49,0% της Λέφλερ. Στις εκλογές του 2022 και συγκεκριμένα στην επαναληπτική εκλογή του Δεκεμβρίου 2022, επανεξελέγη με ποσοστό 51.4% έναντι 48.6% του Ρεπουμπλικανού ανθυποψηφίου του, Χέρσελ Γουόκερ. 

## Βιογραφία
Ο Ράφαελ Γαμαλιήλ Γουόρνοκ, γεννήθηκε στη Σαβάννα της Τζόρτζια, τον Ιούλιο του 1969, όπου και μεγάλωσε. 

Αποφοίτησε από το Λύκειο "Sol C. Johnson High School" της Σαβάννα, το 1987. Σπούδασε Ψυχολογία στο Κολλέγιο Μόρχαουζ της Ατλάντας, λαμβάνοντας πτυχίο το 1991 με βαθμό άριστα. Πραγματοποίησε μεταπτυχιακές σπουδές πάνω στη Θεολογία και την Φιλοσοφία, λαμβάνοντας μεταπτυχιακά διπλώματα (MDiv, MPhil) το 1994 και κατόπιν πραγματοποίησε διδακτορική διατριβή πάνω στη Συστηματική Θεολογία, λαμβάνοντας διδακτορικό δίπλωμα (PhD) το 2006 από το θεολογικό σεμινάριο του Πανεπιστημίου Κολούμπια στη Νέα Υόρκη. 

## Παραπομπές


Κατηγορία:Γερουσιαστές των ΗΠΑ
Κατηγορία:Τζόρτζια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί θεολόγοι
Κατηγορία:Κληρικοί
Κατηγορία:Αμερικανοί πολιτικοί
Κατηγορία:Αμερικανοί ψυχολόγοι
Κατηγορία:Αφροαμερικανοί